મૈત્રીની પૂર્વશરત જ સ્વાર્થ અને અપેક્ષાની ગેરહાજરી. પ્રેમમાં તો અપેક્ષા અને સ્વાર્થ બન્ને હોય છે. વિજાતીય પ્રેમમાં તો એકબીજાને પામવાની અપેક્ષા હોય જ છે એટલે નિર્વ્યાજ પ્રેમની વાતનો તો છેદ જ ઊડી જાય છે. એટલે પ્રેમ કરતાં પણ મૈત્રી ઊંચી કહી શકાય. ઘણી મૈત્રી સામાજિક અને ધંધાકીય સંબંધોમાં ફેરવાતી જોવા મળે છે. તેમાં પણ ક્યાંક સ્વાર્થનું તત્ત્વ હોય છે. આપણે ત્યાં વિજાતીય મૈત્રી હજી પરિપક્વ બની નથી. તેને હંમેશાં શંકાની નજરે જ જોવાય છે. તેમાં આપણી માનસિકતા જવાબદાર છે.